turjo4nis/wikipedia-bn-dump-20250701 huggingface dataset:
রিজন প্রজেক্ট

রিজন প্রজেক্ট একটি মার্কিন যুক্তরাষ্ট্রভিত্তিক দাতব্য প্রতিষ্ঠান, যার উদ্দেশ্য হচ্ছে সমাজে বিজ্ঞানসম্মত জ্ঞান ও ইহজাগতিক মূল্যবোধের সম্প্রসারণ।

প্রকল্পটির অধীনে বিভিন্ন শাখা, যেমন বিজ্ঞান, আইন, সাহিত্য, বিনোদন, তথ্যপ্রযুক্তি, প্রভৃতি থেকে মেধাবী ও সৃজনশীল চিন্তকদের বাছাই করা হবে বিশ্লেষণী চিন্তা ও বিজ্ঞজনোচিত জননীতিকে উৎসাহিত করার জন্যে। প্রকল্পটির আওতায় বিভিন্ন সম্মিলন অনুষ্ঠিত হবে, চলচ্চিত্র প্রযোজিত হবে, বৈজ্ঞানিক গবেষণা ও জনমত জরিপকে পৃষ্ঠপোষণ করা হবে, অন্যান্য অলাভজনক প্রতিষ্ঠানকে আর্থিক প্রণোদনা দেয়া হবে, এবং ধর্মীয় দ্বিমতপোষণকারী ও বুদ্ধিজীবীদের বস্তুগত সহায়তা করা হবে — ধর্মীয় গোঁড়ামি, কুসংস্কার ও ধর্মান্ধতা দূর করার উদ্দেশ্যে।

উপদেষ্টা পরিষদ 
প্রকল্পটির দায়িত্বে শীর্ষপদে রয়েছেন খ্যাতনামা দার্শনিক, স্নায়ুবিজ্ঞানী ও লেখক স্যাম হ্যারিস, এবং সাফল্যের সাথে নিম্নবর্ণিত ব্যক্তিত্বদের উপদেষ্টা পরিষদে যোগ দিতে উদ্বুদ্ধ করেছেন।:

 ক্লিফোর্ড এস. অ্যাসনেস - প্রতিষ্ঠাতা ও নির্বাহী অধ্যক্ষ, একিউআর ক্যাপিটাল ম্যানেজমেন্ট
 পিটার অ্যাটকিনস - অধ্যাপক, রসায়ন, অক্সফোর্ড বিশ্ববিদ্যালয়
 জেরি কয়েন - অধ্যাপক, পরিবেশবিদ্যা ও বিবর্তন বিভাগ, শিকাগো বিশ্ববিদ্যালয়
 রিচার্ড ডকিন্স - চার্লস সিমোনি অধ্যাপক, বিজ্ঞানের জন-অনুধাবন অক্সফোর্ড বিশ্ববিদ্যালয়
 ড্যানিয়েল সি. ডেনেট - অস্টিন বি. ফ্লেচার অধ্যাপক, দর্শন, এবং সহ-পরিচালক, সেন্টার ফর কগনিটিভ স্টাডিজ, টাফ্টস বিশ্ববিদ্যালয়
 ব্রেন্ট ফরেস্টার - এমি পুরস্কার বিজয়ী দূরদর্শন-লেখক
 রেবেকা গোল্ডস্টাইন - দার্শনিক ও ঔপন্যাসিক
 আয়ান হিরসি আলি - দ্য কেইজড ভার্জিন ও ইনফিডেল গ্রন্থের লেখিকা 
 ক্রিস্টোফার হিচেন্স - লেখক, সাংবাদিক ও সাহিত্য-সমালোচক
 হ্যারল্ড ক্রোটো - সভাপতি, ভেগা সায়েন্স ট্রাস্ট পরিষদ
 বিল মার- কৌতুকশিল্পী, অভিনেতা, রাজনৈতিক বক্তা
 আয়ান ম্যাকইওয়ান - ঔপন্যাসিক
 স্টিভেন পিঙ্কার - জনস্টোন পরিবার অধ্যাপক, মনোবিজ্ঞান বিভাগ, হার্ভার্ড বিশ্ববিদ্যালয়
 সালমান রুশদি - বুকার পুরস্কার বিজয়ী লেখক
 Lee M. Silver Professor at Princeton University in the Department of Molecular Biology
 Ibn Warraq - senior research fellow at the Center for Inquiry specializing in Koranic criticism
 Steven Weinberg - Josey Regental Chair in Science at the University of Texas at Austin

তথ্যসূত্র

বহিঃসংযোগ 
 

মুক্ত চিন্তা সংস্থা
হিউম্যানিস্ট অ্যাসোসিয়েশন
মার্কিন যুক্তরাষ্ট্রে ভিত্তিক ফাউন্ডেশন
মার্কিন যুক্তরাষ্ট্রে ধর্মনিরপেক্ষতা
সমালোচনা
হারাল্ড ৎসুর হাউজেন

হারাল্ড ৎসুর হাউজেন () (জন্ম ১১ই মার্চ, ১৯৩৬) একজন জার্মান চিকিৎসাবিজ্ঞানী ও এমেরিটাস অধ্যাপক। দীর্ঘদিন তিনি জরায়ুর ক্যান্সার নিয়ে গবেষণা করে এর জন্য দায়ী হিউম্যান প্যাপিলোমা ভাইরাস আবিষ্কার করেন। এই অবদানের জন্য ২০০৮ সালে তিনি শারীরবিদ্যা/চিকিৎসাবিজ্ঞানে নোবেল পুরস্কার লাভ করেন।

জীবনী 
অধ্যাপক ৎসুর হাউজেন ১৯৩৬ সালের ১১ই মার্চ জার্মানিতে জন্মগ্রহণ করেন। তিনি বন, হামবুর্গ ও ডুসেলডর্ফে চিকিৎসাবিজ্ঞান পড়েন এবং ১৯৬০ সালে ডুসেলডর্ফ বিশ্ববিদ্যালয় থেকে চিকিৎসাবিজ্ঞানে পিএইচডি লাভ করেন। দুই বছর পরে তিনি ডুসেলডর্ফ বিশ্ববিদ্যালয়ের অণুজীববিজ্ঞান ইনস্টিটিউটে যোগ দেন। সাড়ে তিন বছর পরে তিনি যুক্তরাষ্ট্রের ফিলাডেলফিয়ার শিশু হাসপাতালে ভাইরাস গবেষণাগারে যোগ দেন। ১৯৬৯ সালে তিনি জার্মানির ভুর্ৎস্‌বুর্গ বিশ্ববিদ্যালয়ে নিয়মিত অধ্যাপক হিসেবে যোগ দেন। ১৯৮৩ থেকে ২০০৩ সাল পর্যন্ত অধ্যাপক হাউজেন জার্মান ক্যান্সার গবেষণা কেন্দ্রের বৈজ্ঞানিক উপদেষ্টা পরিষদের সভাপতি ও সদস্য হিসেবে দায়িত্ব পালন করেছেন।

গবেষণা 
অধ্যাপক হাউজেন অঙ্কোভাইরাস নিয়ে গবেষণা করেন। ১৯৭৬ সালে তিনি প্রস্তাব করেন যে, হিউম্যান প্যাপিলোমা ভাইরাস (HPV) জরায়ুর ক্যান্সারের জন্য দায়ী। তার গবেষণার ফলে একটি প্রতিষেধক টীকা বা ভ্যাকসিন উদ্ভাবন সম্ভব হয় যা ২০০৬ সালে বাজারে আসে।

পুরস্কার 
 ২০০৮ সালে অধ্যাপক হাউজেন গার্ডনার ফাউন্ডেশন ইন্টারন্যাশন্যাল অ্যাওয়ার্ড লাভ করেন। 
 ২০০৮ সালে তিনি ফরাসি চিকিৎসাবিদ ফ্রাঁসোয়াজ বারে সিনৌসি‌ ও লুক মোঁতাইনিয়ে-র সাথে যৌথভাবে চিকিৎসাবিজ্ঞানে নোবেল পুরস্কার লাভ করেন।

বহিঃসংযোগ 
 নোবেল পুরস্কারের ওয়েবসাইট

তথ্যসূত্র 

জার্মান নোবেল বিজয়ী
১৯৩৬-এ জন্ম
পেনসিলভেনিয়া বিশ্ববিদ্যালয়ের শিক্ষক
২০২৩-এ মৃত্যু
হাইডেলবার্গ বিশ্ববিদ্যালয়ের শিক্ষক
ইউরোপীয় আণবিক জীববিজ্ঞান সংস্থার সদস্য
মার্কিন ফিলোসফিক্যাল সোসাইটির সদস্য
জার্মান চিকিৎসাবৈজ্ঞানিক গবেষক
চিকিৎসাবিজ্ঞানে নোবেল পুরস্কার বিজয়ী
বন বিশ্ববিদ্যালয়ের প্রাক্তন শিক্ষার্থী
হামবুর্গ বিশ্ববিদ্যালয়ের প্রাক্তন শিক্ষার্থী
ক্যান্সারের সংক্রামক কারণ
ফ্রঁসোয়াজ বারে-সিনুসি‌

ফ্রঁসোয়াজ বারে-সিনুসি‌ (; জন্ম: জুলাই ৩০, ১৯৪৭) একজন ফরাসি ভাইরাসবিজ্ঞানী। ২০০৮ সালে তিনি এইচআইভি ভাইরাস আবিস্কারের জন্য ২০০৮ সালে চিকিৎসাবিজ্ঞানে নোবেল পুরস্কার লাভ করেন।

তথ্যসূত্র 

ফ্রান্সের নোবেল বিজয়ী
১৯৪৭-এ জন্ম
ফরাসি জীববিজ্ঞানী
নারী জীববিজ্ঞানী
নোবেল বিজয়ী নারী
জীবিত ব্যক্তি
প্যারিসের বিজ্ঞানী
ইউরোপীয় আণবিক জীববিজ্ঞান সংস্থার সদস্য
চিকিৎসাবিজ্ঞানে নোবেল পুরস্কার বিজয়ী
ফরাসি নোবেল বিজয়ী
নারী শারীরতত্ত্ববিদ
ফরাসি বিজ্ঞান একাডেমির সদস্য
জঁ-মারি গুস্তাভ ল্য ক্লেজিও

জঁ-মারি গুস্তাভ ল্য ক্লেজিও () (জন্ম ১৩ই এপ্রিল, ১৯৪০) একজন ফরাসি সাহিত্যিক। তিনি ত্রিশটিরও বেশি উপন্যাস লিখেছেন। ১৯৬৩ সালে তিনি ল্য প্রোসে-ভের্বাল (Le Procès-Verbal) উপন্যাসের জন্য প্রি রনোদো (Prix Renaudot) এবং ২০০৮ সালে সাহিত্যে নোবেল পুরস্কার লাভ করেন।

তথ্যসূত্র 

১৯৪০-এ জন্ম
ফরাসি ঔপন্যাসিক
নোবেল বিজয়ী সাহিত্যিক
জীবিত ব্যক্তি
ব্রিস্টল বিশ্ববিদ্যালয়ের প্রাক্তন শিক্ষার্থী
ফরাসি নোবেল বিজয়ী
২০শ শতাব্দীর ফরাসি ঔপন্যাসিক
ফরাসি পুরুষ ঔপন্যাসিক
চিত্তরঞ্জন অ্যাভিনিউ, কলকাতা

চিত্তরঞ্জন অ্যাভিনিউ বা সংক্ষেপে সি.আর.অ্যাভিনিউ (পূর্বনাম সেন্ট্রাল অ্যাভেনিউ) উত্তর-মধ্য কলকাতায় অবস্থিত উত্তর ও দক্ষিণ কলকাতার মধ্যে সংযোগসাধনকারী অন্যতম প্রধান রাস্তা। দক্ষিণে এসপ্ল্যানেড থেকে উত্তরে শোভাবাজার পর্যন্ত এর বিস্তৃতি। কলকাতা পৌরসংস্থার প্রথম মহানাগরিক (মেয়র) দেশবন্ধু চিত্তরঞ্জন দাশের নামানুসারে এই রাস্তাটি বর্তমানে চিহ্নিত।

সারাদিনই চিত্তরঞ্জন অ্যাভেনিউ দুদিকে খোলা থাকে। যদিও কোনও কোনও ক্রসিং একমুখী যানচলাচলের নির্দেশপ্রাপ্ত। এটি কলকাতার অন্যতম ব্যস্ত রাস্তা। কলকাতা মেট্রোর একটি বৃহৎ অংশ এই রাস্তার নিচে বিস্তৃত। এই রাস্তাটির সঙ্গে সংযুক্ত কলকাতার কয়েকটি গুরুত্বপূর্ণ অঞ্চল হল - শোভাবাজার, সোনাগাছি, গিরিশ পার্ক, জোড়াসাঁকো, মহাজাতি সদন, মহাত্মা গান্ধী রোড ক্রসিং, মেডিক্যাল কলেজ, সেন্ট্রাল মেট্রো স্টেশন, বউবাজার, চাঁদনিচক, এসপ্ল্যানেড।

আরও দেখুন 

কলকাতার রাস্তা
জিম্বাবুয়ের ভূগোল

জিম্বাবুয়ে একটি স্থলবেষ্টিত রাষ্ট্র। জিম্বাবুয়ের ভূ-প্রকৃতি মরু এবং সাভানা তৃণভূমি নিয়ে গঠিত। দেশটির অধিকাংশ এলাকা একটি মালভূমির উপর অবস্থিত। উত্তরে জাম্বেসি উপত্যকা এবং দক্ষিণে লিম্পোপো উপত্যকা। জিম্বাবুয়ের জলবায়ু মূলত উপক্রান্তীয়।

জিম্বাবুয়ে
দেশ অনুযায়ী ভূগোল
আফ্রিকার ভূগোল
জিম্বাবুয়ের ভূগোল
গ্যারি মার্কাস

গ্যারি মার্কাস () (জন্ম ৮ই ফেব্রুয়ারি, ১৯৭০ বাল্টিমোর, ম্যারিল্যান্ড, মার্কিন যুক্তরাষ্ট্র) একজন মার্কিন গবেষণা মনোবিজ্ঞানী যিনি ভাষা, জীববিজ্ঞান এবং মন নিয়ে কাজ করছেন। মার্কাস নিউ ইয়র্ক বিশ্ববিদ্যালয়ের মনোবিজ্ঞান বিভাগের একজন অধ্যাপক এবং সেখানকার শিশু ভাষা কেন্দ্রের পরিচালক। তিনি মানব মনের গঠন, প্রকৃতি ও কাজের উপর বেশ কিছু গুরুত্বপূর্ণ বই প্রকাশ করেছেন।

মার্কাসের প্রকাশিত বই 
 Marcus, G. F. (2008). Kluge: The haphazard construction of the human mind. Houghton Mifflin.
 Marcus, G. F. (ed.) (2006) The Norton Psychology Reader. New York: W. W. Norton.
 Marcus, G. F. (2004). The Birth of The Mind: How a Tiny Number of Genes Creates the Complexities of Human Thought. New York: Basic Books.
 Marcus, G. F. (2001). The Algebraic Mind: Integrating Connectionism and Cognitive Science. Cambridge, MA: MIT Press.

১৯৭০-এ জন্ম
মার্কিন শিক্ষায়তনিক
মার্কিন মনোবিজ্ঞানী
ম্যাসাচুসেটস ইন্সটিটিউট অভ টেকনোলজির প্রাক্তন শিক্ষার্থী
জীবিত ব্যক্তি
মনোভাষাবিজ্ঞান
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
কৃত্রিম বুদ্ধিমত্তা গবেষক
লুইস ফ্রাই রিচার্ডসন

লুইস ফ্রাই রিচার্ডসন (ইংরেজি ভাষায়: Lewis Fry Richardson) (১১ই অক্টোবর, ১৮৮১ - ৩০শে সেপ্টেম্বর, ১৯৫৩) ছিলেন ইংরেজ গণিতবিদ, পদার্থবিজ্ঞানী, আবহাওয়াবিজ্ঞানী, মনোবিজ্ঞানী ও শান্তিবাদী। আবহাওয়ার পূর্বাভাস তৈরির জন্য আধুনিক গাণিতিক পদ্ধতির প্রয়োগে যারা প্রথমবারের মত এগিয়ে এসেছিলেন তাদের মধ্যে তিনি অন্যতম। এছাড়া যুদ্ধ সংঘটনের সময়কাল ও ঘনত্ব নিণয়ের ক্ষেত্রেও তিনি এ ধরনের পদ্ধতি প্রয়োগ করেন। এর মাধ্যমে যুদ্ধ এড়ানোর উপায় সম্বন্ধেও কিছু নতুন ধারণা বেরিয়ে আসে। ফ্র্যাক্টাল নিয়েও গুরুত্বপূর্ণ অবদান রেখেছেন।

রচনাবলী 
 Arms and Insecurity (১৯৪৯)
 Statistics of Deadly Quarrels (১৯৫০)

তথ্যসূত্র 

১৮৮১-এ জন্ম
১৯৫৩-এ মৃত্যু
ইংরেজ গণিতবিদ
ইংরেজ পদার্থবিজ্ঞানী
ইংরেজ আবহাওয়াবিজ্ঞানী
ইংরেজ মনোবিজ্ঞানী
রয়েল সোসাইটির সভ্য
ইংরেজ মানচিত্রকার
প্রবাহী গতিবিজ্ঞানী
ম্যান্ডারিন চীনা ভাষা

ম্যান্ডারিন চীনা ভাষা (চৈনিক: 官話/官话 ফিনিন: Guānhuà কুয়ান্‌হুয়া, অর্থাৎ "সরকারী কর্মচারীদের ভাষা") বা উত্তর চীনা ভাষা (北方话/北方話, Běifānghuà পেইফ়াংহুয়া, অর্থাৎ "উত্তরাঞ্চলিক ভাষা") চীনা ভাষার একটি প্রকারভেদ, যেটি ফুথোং হুয়া ("সাধারণ ভাষা") নামেও পরিচিত। ম্যান্ডারিন গণচীন, প্রজাতন্ত্রী চীন (তাইওয়ান), ও সিঙ্গাপুরে রাষ্ট্রভাষা হিসেবে প্রচলিত।

ম্যান্ডারিন নামকরণের ব্যুৎপত্তি
ইংরেজি "ম্যান্ডারিন" (Mandarin) শব্দটি পর্তুগিজ ভাষার শব্দ "মাঁদারিঁ" (Mandarim) থেকে এসেছে, যার অর্থ "উপদেষ্টা"। "মাঁদারি" শব্দটি আবার খাঁটি পর্তুগিজ শব্দ নয়, এটি মালয় ভাষার "মেন্তেরি" (menteri) বা "মান্তেরি" (manteri) থেকে ধার হয়ে পর্তুগিজ ভাষায় প্রবেশ করে, আবার সেই মালয় শব্দগুলিও আসলে সংস্কৃত "মন্ত্রিন্‌" (मन्त्रिन् অর্থাৎ "মন্ত্রী বা উপদেষ্টা") শব্দটি থেকে এসেছে। সুতরাং ইংরেজি "ম্যান্ডারিন" শব্দের সবচেয়ে আদি উৎস হল সংস্কৃত ভাষার "মন্ত্রিন্‌" শব্দটি।

মাঁদারিঁ-রা ছিলেন বহু শতাব্দী ধরে চীনা সাম্রাজ্যের উচ্চপদস্থ শিক্ষিত সরকারী কর্মচারীদের নয়টি শ্রেণীর একটি। চীনের ধ্রুপদী সাহিত্যের উপরে পরীক্ষায় উত্তীর্ণ হলে মাঁদারিঁ উপাধি অর্জন করা যেত। উত্তীর্ণ ব্যক্তিকে একটি সরকারী আলখাল্লা ও পদমর্যাদাক্রম অনুযায়ী একটি নির্দিষ্ট রঙের বোতামের টুপি পরতে হত। তাঁকে একটি প্রদেশে অনধিক তিন বছরের জন্য নিয়োগ দেওয়া হত, এবং সেই প্রদেশে তাঁর বিয়ে করা বা সম্পত্তির অধিকারী হওয়া নিষিদ্ধ ছিল। চীনের মাঁদারিঁ-রা চীনা ভাষার একটি বিশিষ্ট উপভাষায় কথা বলতেন; এই উপভাষাটিকেই বর্তমানে গণচীনের জাতীয় সরকারী ভাষা হিসেবে মর্যাদা দেওয়া হয়েছে, যার নাম ম্যান্ডারিন চীনা ভাষা।

আরও দেখুন 
 উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ

তথ্যসূত্র

বহিঃসংযোগ 

চীনা উপভাষা
জাতিসংঘের দাপ্তরিক ভাষা
চীনা ভাষার প্রকারভেদ
চীনের ভাষা
মালয়েশিয়ার ভাষা
সাহিত্য অকাদেমি

সাহিত্য অকাদেমি ভারতের রাষ্ট্রভাষাগুলিতে রচিত সাহিত্যের উন্নতি ও সমন্বয়ের লক্ষ্যে ভারত সরকার কর্তৃক স্থাপিত একটি প্রতিষ্ঠান। ১৯৫৪ সালের ১২ মার্চ রাজধানী নয়াদিল্লিতে এই সংস্থাটি স্থাপিত হয়। ১৯৫৬ সালের ৭ জানুয়ারি সোসাইটি রেজিস্ট্রেশন অ্যাক্ট, ১৮৬০ অনুসারে এটি একটি নিবন্ধিত সোসাইটিতে পরিণত হয়। বর্তমানে ভারতের সকল রাজ্যে এই সংস্থার শাখা স্থাপিত হয়েছে। সাহিত্য অকাদেমির অনুমোদিত ভাষাগুলি হল - অসমীয়া, বাংলা, দোরগি, ইংরেজি, গুজরাতি, হিন্দি, কন্নড়, কাশ্মীরি, কোঙ্কণি, মৈথিলি, মলায়লাম, মইথেই, মরাঠি, নেপালি, ওড়িয়া, পাঞ্জাবি, রাজস্থানী, সংস্কৃত, সিন্ধি, তামিল, তেলুগু ও উর্দু।

প্রতিষ্ঠার সময় এর প্রথম সচিব হন কৃষ্ণ কৃপালনী। বিশিষ্ট বাঙালি সাহিত্যিক সুনীল গঙ্গোপাধ্যায় সাহিত্য অকাদেমির সভাপতিপদে আসীন ছিলেন। এস এস নুর এই সংস্থার সহ-সভাপতি এবং প্রসিদ্ধ কন্নড় সাহিত্যিক অগ্রহর কৃষ্ণমূর্তি এর সচিব।

উদ্দেশ্য 
সাহিত্য অকাদেমির মুখ্য উদ্দেশ্য হল ভারতের বহুভাষিক সমাজব্যবস্থার মধ্যে সমন্বয় সাধন, ভারতীয় সাহিত্যের উন্নতিসাধন, উচ্চ সাহিত্যমান স্থাপন এবং ভারতের রাষ্ট্রভাষাগুলিতে রচিত সাহিত্যের পৃষ্ঠপোষকতার মাধ্যমে জাতীয় সংহতিকে সুসংবদ্ধ করা। সাহিত্য অকাদেমি প্রতিটি ভারতীয় ভাষায় পত্রিকা, মনোগ্রাম, বিভিন্ন শ্রেণির রচনা, সাহিত্যসংগ্রহ, বিশ্বকোষ, অভিধান, গ্রন্থপঞ্জি ও সাহিত্যের ইতিহাস প্রকাশ করে। ভারতের বিভিন্ন ভাষার মধ্যে অনুবাদ কর্ম এই সংস্থার দায়িত্বেই মূলত হয়ে থাকে। এছাড়াও বিভিন্ন ভাষা থেকে ভারতীয় ভাষাগুলিতে বিভিন্ন গ্রন্থের অনুবাদ করে থাকে অকাদেমি। এছাড়াও প্রতিবছর ₹৫০,০০০ (ভারতীয় টাকা) মূল্যের সাহিত্য অকাদেমি পুরস্কার প্রদান করে।

অবস্থান 
১৯৬১ সালে রবীন্দ্রনাথ ঠাকুরের জন্মশতবর্ষে নির্মিত নয়াদিল্লির রবীন্দ্র ভবনে সাহিত্য অকাদেমি স্থানান্তরিত হয়। প্রসিদ্ধ স্থপতি হাবিব রহমান নির্মিত এই ভবন অন্যান্য জাতীয় আকাদেমি যথা সঙ্গীত নাটক অকাদেমি ও ললিত কলা অকাদেমির সঙ্গে বর্তমানে এই সংস্থারও ঠিকানা।

গঠন 
সাহিত্য অকাদেমির সর্বোচ্চ শাসন কর্তৃত্ব অর্পিত থাকে একটি ৯৭ সদস্যবিশিষ্ট জেনারেল কাউন্সিল এবং ২৫ সদস্যবিশিষ্ট একজিকিউটিভ বোর্ডের হাতে। এই দুই সভাই অকাদেমির নীতিনির্দেশিকা প্রণয়ন করে থাকেন।

জেনারেল কাউন্সিলের মেয়াদ পাঁচ বছরের। এই সভা সভাপতি বা প্রেসিডেন্ট, সহ-সভাপতি বা ভাইস-প্রেসিডেন্ট এবং রাষ্ট্রভাষাগুলির প্রতিনিধিত্বকারী একজিকিউটিভ বোর্ড সদস্যদের এবং সাহিত্য অকাদেমির ফিনান্স কমিটিতে প্রতিনিধিত্বকারী একজন জেনারেল কাউন্সিল সদস্যকে নির্বাচিত করে। সচিব অকাদেমির প্রধান প্রশাসনিক আধিকারিক।

এছাড়াও সাহিত্য অকাদেমিতে প্রতিটি রাষ্ট্রভাষার জন্য একটি উপদেষ্টা বোর্ড থাকে। এই বোর্ড সংশ্লিষ্ট ভাষার প্রথিতযশা সাহিত্যব্যক্তিত্বদের নিয়ে গঠিত হয়। এঁরা সংশ্লিষ্ট ভাষার উন্নতিসাধনে বিভিন্ন কর্মসূচির প্রস্তাবনা রাখেন। একজিকিউটিভ বোর্ড এই উপদেষ্টা বোর্ডকে নিয়োগ করেন।

তথ্যসূত্র 

 সাহিত্য অকাদেমীর ওয়েবসাইট (ইংরেজিতে)

আরও দেখুন 
 সাহিত্য অকাদেমী ফেলোশিপ
 সাহিত্য অকাদেমী পুরস্কার

ভারতীয় সাহিত্য
সাহিত্য সংগঠন
সাহিত্য অকাদেমী
সাহিত্য অকাদেমি
জাতীয় বিদ্বান পরিষদ
১৯৫৪-এ ভারতে প্রতিষ্ঠিত
ভারতের বই প্রকাশনা কোম্পানি
সাহিত্য অকাদেমি পুরস্কার

সাহিত্য অকাদেমি পুরস্কার ভারতের একটি সাহিত্য সম্মাননা। ভারতে জাতীয় সারস্বত প্রতিষ্ঠান সাহিত্য অকাদেমী কর্তৃক ১৯৫৪ সাল থেকে ভারতের রাষ্ট্রভাষাগুলিতে রচিত অসামান্য সাহিত্যকীর্তিগুলির স্বীকৃতিস্বরূপ এই পুরস্কার প্রদত্ত হয়ে আসছে। এই পুরস্কারের অর্থমূল্য ভারতীয় মুদ্রায় ৫০,০০০ টাকা। ২০০৯ সালে ভারত সরকার পুরস্কারের মূল্যমান ১,০০,০০০ (এক লক্ষ) টাকায় উন্নীত করার ঘোষণা করেছে। সাহিত্য একাডেমি ফেলোশিপের পর এটি ভারত সরকার প্রদত্ত দ্বিতীয় সর্বোচ্চ সাহিত্য সম্মাননা।

পুরস্কার 
সাহিত্য অকাদেমী পুরস্কারের অর্থমূল্য এককালীন ৫০,০০০ ভারতীয় টাকা। পুরস্কারের সঙ্গে দেওয়া হয় একটি মানপত্র। প্রকৃতপক্ষে সাহিত্য অকাদেমী মোট ২৪টি সাহিত্য অকাদেমী পুরস্কার দিয়ে থাকে। এই পুরস্কারগুলি প্রদত্ত হয় ভারতের প্রত্যেকটি রাষ্ট্রভাষায় রচিত অসামান্য সাহিত্যকীর্তিগুলির সম্মাননারূপে। এক বছরের আলোচনা, পর্যালোচনা ও নির্বাচনের পর এই পুরস্কার ঘোষিত হয়।

যেই ভাষা গুলি ভারতীয় সংবিধান দ্বারা অনুমোদিত  সেই সব ভাষায় সাহিত্য অকাদেমী পুরস্কার প্রদত্ত হয় এবং সেগুলি হল - অসমীয়া, বাংলা, ডোগরি, ইংরেজি, গুজরাতি, হিন্দি, কন্নড়, কাশ্মীরি, কোঙ্কনী, মৈথিলি, মলায়লাম, মইথেই, মরাঠি, নেপালি, ওড়িয়া, পঞ্জাবি, রাজস্থানী, সংস্কৃত, সিন্ধি, তামিল, তেলুগু ও উর্দু।

এই পুরস্কারগুলি ভারতীয় সাহিত্য-মণীষার স্বীকৃতি এবং ভারতীয় সাহিত্যের পৃষ্ঠপোষক। ভারতীয় সাহিত্যের নতুন নতুন ধারা ও আন্দোলনকেও এই পুরস্কারগুলি স্বীকৃতি জানায়। এগুলি সমকালীন সাহিত্যরুচির প্রতিফলক এবং এগুলি ভারতীয় বোধের জন্মদাতা।

অন্যান্য সম্মাননা

সাহিত্য অকাদেমী ফেলোশিপ 
সাহিত্য অকাদেমী কর্তৃক প্রদত্ত সর্বোচ্চ সম্মান। অকাদেমী নিয়মতান্ত্রিকভাবে ফেলো ও সাম্মানিক ফেলো নির্বাচন করে থাকেন।

আনন্দ কুমারস্বামী ফেলোশিপ 
ভারতের অন্যতম শ্রেষ্ঠ সাহিত্যিক আনন্দ কুমারস্বামীর নামে এই ফেলোশিপ নামাঙ্কিত। ১৯৯৬ সাল থেকে এটি দেওয়া হচ্ছে। ৩ থেকে ১২ মাসের মেয়াদে কোনও এশীয় গবেষক ভারতীয় সাহিত্যের উপর কোনও প্রকল্পে যুক্ত থাকলে তাকে এই ফেলোশিপ দেওয়া হয়।

প্রেমচাঁদ ফেলোশিপ 
২০০৫ সাল থেকে প্রসিদ্ধ হিন্দি সাহিত্যিক প্রেমচন্দের নামাঙ্কিত এই ফেলোশিপ দেওয়া হয়। সার্ক-ভুক্ত দেশগুলির সংস্কৃতি ক্ষেত্রের গণ্যমান্য ব্যক্তিত্বদের এই পুরস্কার দেওয়া হয়ে থাকে।

ভাষা সম্মান 
সাহিত্য অকাদেমী কর্তৃক অনুমোদিত নয় এমন ভারতীয় ভাষায় সাহিত্যস্রষ্টাদের এবং প্রাচীন ও মধ্যযুগীয় সাহিত্যে অবদানের জন্য এই পুরস্কার দেওয়া হয়। এর অর্থমূল্য নগদ ৫০,০০০ ভারতীয় টাকা এবং সঙ্গে প্রদত্ত হয় একটি মানপত্র।

অনুবাদ পুরস্কারসমূহ 
১৯৮৯ সাল থেকে অষ্টম তফসিলভুক্ত ভাষাসমূহ এবং ইংরেজি ও রাজস্থানিতে অনুবাদের জন্য এই পুরস্কারগুলি দেওয়া হচ্ছে। এগুলির অর্থমূল্য নগদ ২০,০০০ ভারতীয় টাকা এবং সঙ্গে প্রদত্ত হয় একটি মানপত্র।

যুব  পুরস্কারসমূহ 
২০১১ সাল থেকে অষ্টম তফসিলভুক্ত ভাষাসমূহ এবং ইংরেজি ও রাজস্থানিতে সৃষ্টিশীল সাহিত্যের জন্য ৩৫ অনূর্ধ্ব তরুণ সাহিত্যিকদের এই পুরস্কারগুলি দেওয়া হচ্ছে। এগুলির অর্থমূল্য নগদ ৫০,০০০ ভারতীয় টাকা এবং সঙ্গে প্রদত্ত হয় একটি তাম্রফলক।

তথ্যসূত্র

আরও দেখুন 
 সাহিত্য অকাদেমী ফেলোশিপ

ভারতীয় সাহিত্য পুরস্কার
সাহিত্য অকাদেমী
১৯৫৪-এ প্রবর্তিত পুরস্কার
সাহিত্য অকাদেমি
১৯৫৪-এ ভারতে প্রতিষ্ঠিত
ভাষা অনুযায়ী সাহিত্য পুরস্কার
সাগর থেকে ফেরা

সাগর থেকে ফেরা প্রেমেন্দ্র মিত্র রচিত কাব্যগ্রন্থ। এটি সম্ভবত প্রেমেন্দ্র মিত্রের জনপ্রিয়তম কাব্যগ্রন্থ। প্রকাশকাল ১৯৫৬। বইটির প্রকাশক ছিল ইন্ডিয়ান অ্যাসোসিয়েটেড পাবলিশিং কোং প্রাঃ লিঃ। বইখানি উৎসর্গিত হয় সাহিত্যিক তারাশঙ্কর বন্দ্যোপাধ্যায়ের উদ্দেশ্যে। প্রেমেন্দ্র মিত্রের কবিতার প্রধান বৈশিষ্ট্যগুলি – স্বচ্ছতা, স্পষ্টতা ও গভীর আবেগ – এই কাব্যের কবিতাগুলিতে স্পষ্ট। ১৯৫৭ সালে ভারতের জাতীয় সারস্বত প্রতিষ্ঠান সাহিত্য অকাদেমী এই কাব্যের জন্য প্রেমেন্দ্র মিত্রকে ভারতের দ্বিতীয় সর্বোচ্চ সাহিত্য সম্মান সাহিত্য অকাদেমী পুরস্কারে সম্মানিত করে। পরে এই গ্রন্থ রবীন্দ্র পুরস্কারেও সম্মানিত হয়।

তথ্যসূত্র 

 সাগর থেকে ফেরা, প্রেমেন্দ্র মিত্র, ইন্ডিয়ান অ্যাসোসিয়েটেড পাবলিশিং কোং প্রাঃ লিঃ, কলকাতা, ১৩৬১ বঙ্গাব্দ
 বাংলা সাহিত্যসঙ্গী, শিশিরকুমার দাশ সংকলিত ও সম্পাদিত, সাহিত্য সংসদ, কলকাতা, ২০০৩

প্রেমেন্দ্র মিত্রের কাব্যগ্রন্থ
সাহিত্য অকাদেমী পুরস্কারপ্রাপ্ত গ্রন্থ
রবীন্দ্র পুরস্কারপ্রাপ্ত গ্রন্থ
বাংলা কাব্য
জে. আর. আর. টলকিন

জন রোনাল্ড রিউএল টলকিন সিবিই এফআরএসএল (জে. আর. আর. টলকিন নামে সমধিক পরিচিত, ; ৩ জানুয়ারি ১৮৯২ - ২ সেপ্টেম্বর ১৯৭৩) হলেন একজন ইংরেজ কবি, লেখক এবং বিশ্ববিদ্যালয়ের অধ্যাপক। তার ধ্রুপদী উচ্চ-ফ্যান্টাসিধর্মী দ্য হবিট, দ্য লর্ড অব দ্য রিংস ও দ্য সিলমারিওন বইয়ের জন্য বিখ্যাত।

তিনি ইংরেজি ভাষা ও সাহিত্যের অধ্যাপক হিসেবে কাজ করেছেন অক্সফোর্ড কলেজে। তিনি নাইট উপাধি প্রাপ্ত হন। তিনি ২রা সেপ্টেম্বর ১৯৭৩ সালে মারা যান।

জীবনী

বংশ পরিচয়
টলকিনের পিতার দিক থেকে পূর্বপুরুষগণ ছিলেন মধ্যবিত্ত কারিগর। তারা দেয়াল ঘড়ি, হাতঘড়ি ও পিয়ানো তৈরি করতেন এবং লন্ডন ও বার্মিংহামে তা বিক্রি করতেন। টলকিনের পরিবার ১৮শ শতাব্দীতে জার্মানি থেকে ইংল্যান্ডে আসেন কিন্তু তারা দ্রুতই ইংরেজ হয়ে যান। তার পরিবারের ইতিহাস অনুযায়ী টলকিনগণ সাত বছরের যুদ্ধ চলাকালীন ১৭৫৬ সালে মহান ফ্রেডেরিকের ইলেক্টোরেট অব স্যাক্সনির অভিযানকালে শরনার্থী হয়ে ইংল্যান্ডে আসেন। টলকিন বা একই নামের বানানের উপনাম সমৃদ্ধ কয়েকটি পরিবার জার্মানির উত্তর-পশ্চিম অঞ্চলে, বিশেষ করে নিম্ন স্যাক্সনি ও হামবুর্গে বাস করে।

পাদটীকা

তথ্যসূত্র

বহিঃসংযোগ
 The Tolkien Estate Website
 Journal of Inklings Studies peer-reviewed journal on Tolkien and his literary circle, based at Oxford
 BBC film (1968) featuring Tolkien
 HarperCollins Tolkien Website
 Biography at the Tolkien Society
Archival material at  
 
 
 
 

১৮৯২-এ জন্ম
১৯৭৩-এ মৃত্যু
২০শ শতাব্দীর ইংরেজ ঔপন্যাসিক
২০শ শতাব্দীর ইংরেজ কবি
২০শ শতাব্দীর ইংরেজ ছোটগল্পকার
২০শ শতাব্দীর ইংরেজ ভাষাতাত্ত্বিক
২০শ শতাব্দীর ইংরেজ অনুবাদক
ইংরেজ রোমান ক্যাথলিক
ইংরেজ লেখক
ইংরেজ শিশুসাহিত্যিক
কমান্ডার অব দি অর্ডার অব দ্য ব্রিটিশ এম্পায়ার
জার্মান বংশোদ্ভূত ইংরেজ ব্যক্তি
প্রথম বিশ্বযুদ্ধে ব্রিটিশ সামরিক কর্মকর্তা
রয়েল সোসাইটি অব লিটারেচারের ফেলো
লিডস বিশ্ববিদ্যালয়ের প্রাক্তন শিক্ষক
২০শ শতাব্দীর অনুবাদক
প্রথম বিশ্বযুদ্ধের ব্রিটিশ সেনা কর্মকর্তা
ইংরেজ পুরুষ ঔপন্যাসিক
ইংরেজ পুরুষ ছোটগল্পকার
ইংরেজ ভাষাবিজ্ঞানী
ইংরেজ ছোটগল্পকার
ল্যাঙ্কাশায়ার ফুসিলিয়ার্সের কর্মকর্তা
পুরাণপ্রসূ সাহিত্যিক
রোমান ক্যাথলিক লেখক
সমরকলা

সমরকলা বা ইংরেজি ভাষায় মার্শাল আর্টস বিধিবদ্ধ অনুশীলনের বিস্তীর্ণ পদ্ধতি এবং যুদ্ধের ঐতিহ্য যেটি বিভিন্ন কারণে অনুশীলন করা হয় যেমন নিজস্ব-প্রতিরক্ষা, প্রতিযোগিতা, শারীরিক আরোগ্য এবং সুস্থতা, অধিকন্তু মানসিক, শারীরিক এবং আধ্যাত্মিক উন্নতি। মার্শাল আর্ট পরিভাষাটি ব্যাপকভাবে প্রাচ্য-এশীয় লড়াইয়ের কৌশল হিসেবে ব্যবহৃত হয় কিন্তু লড়াইয়ের পদ্ধতি হিসেবে সূত্রপাত ১৫৫০ সালে ইউরোপে। ১৬৩৯ সালের হস্তচালিত ইংলিশ অসি-ক্রীড়াকে তলোয়ার চালানোর ‘’’বিজ্ঞান এবং কলা’’’ হিসেবে উল্লেখ করা হয়। পরিভাষাটি লাতিন শব্দ থেকে এসেছে, মার্শাল আর্ট হচ্ছে মঙ্গলের কৌশল’’’, যিনি ‘’’রোমান যুদ্ধের দেবতা’’’। কিছু মার্শাল আর্টকে বিবেচনা করা হয় ‘’’ঐতিহ্যগত’’’ যেটি জাতিগত, সাংস্কৃতিক অথবা ধর্মীয় পটভূমিতে সংযুক্ত, পক্ষান্তরে অন্যগুলো আধুনিক পদ্ধতি যেগুলি প্রতিষ্ঠাতা বা সমিতির মাধ্যমে উন্নতি লাভ করেছে।
  
 পরিবর্তনশীলতা এবং ক্ষেত্র 
মার্শাল আর্টকে বিভিন্ন শ্রেণীতে ভাগ করা যায়। যেমন-
	ঐতিহাসিক আর্ট এবং সমকালীন পদ্ধতি যেমন: সাধারণ কুস্তির বিপরীতে আধুনিক সংকর মার্শাল আর্ট।
	উৎপত্তিগতভাবে আঞ্চলিক যেমন: প্রাচ্যদেশীয় মার্শাল আর্টের বিপরীতে পশ্চিমা ধাঁচের মার্শাল আর্ট।
	কৌশলগত যেমন: অস্ত্রধারীর বিপরীতে অস্ত্র ছাড়া , এই গ্রুপের মধ্যে অস্ত্রের নিদর্শন (অসি-ক্রীড়া,লাঠি খেলা) এবং যুদ্ধের নিদর্শন (আঁকড়াইয়া ধরার বিপরীতে আঘাত করা, দাঁড়িয়ে যুদ্ধের বিপরীতে বসে বা শুয়ে যুদ্ধ।) 
	ব্যবহারিক কাজে অথবা ইচ্ছাকৃতভাবে যেমন: নিজস্ব প্রতিরক্ষা, যুদ্ধ বিষয়ক খেলা অথবা প্রদর্শনের জন্য শারীরিক উন্নতি, ধ্যান ইত্যাদি।
	চাইনীজ ঐতিহ্যর মধ্যে যেমন: অভ্যন্তরীণ বা বাহ্যিক কৌশল।

 কৌশলগত লক্ষ্যের দ্বারা 
অস্ত্র ছাড়া
অস্ত্র ছাড়া সমরকলাকে আঘাত অথবা আঁকড়াইয়া ধরার অন্তর্ভুক্ত করা যায় বা দুটোর সমন্বয়েও করা যায়, যাকে বলা হয় সংকর মার্শাল আর্ট।আঘাত
	ঘুষি: মুষ্টিযুদ্ধ, উইং চুন।	
	লাথি: ক্যাপুয়েরা, কিকবক্সিং, তায়কোয়ান্দো
	অন্যান্য: কুংফু, মুই থাই, কারাতে।

'''আঁকড়ে ধরা
	নিক্ষেপ করা: গ্লিমা, জুডো, স্যামবো

তথ্যসূত্র 

যুদ্ধ ক্রীড়া
সমরকলা
মানসিক প্রশিক্ষণ
একক ক্রীড়া
পরিবেশন শিল্পকলা
পাউন্ড স্টার্লিং

পাউন্ড স্টার্লিং বা যুক্তরাজ্য পাউন্ড (মুদ্রা প্রতীক: £; ব্যাংক কোড: GBP) হচ্ছে  যুক্তরাজ্যের মুদ্রা। পাউন্ড স্টার্লিং ব্যবহারে বিশ্বের প্রাচীনতম মুদ্রা যা এর শুরু থেকেই ক্রমাগতভাবে ব্যবহারে রয়েছে।

বিনিময়ের হার

বর্তমানে বিনিময়ের হার

বহিঃসংযোগ 
 পাউন্ড স্টার্লিং  
 পাউন্ড স্টার্লিং (স্কটল্যান্ড)  
 পাউন্ড স্টার্লিং (উত্তর আয়ারল্যান্ড)

তথ্যসূত্র 

পাউন্ড স্টার্লিং
যুক্তরাজ্যের মুদ্রা
ব্যাংক অব ইংল্যান্ড
যুক্তরাজ্যের অর্থনীতি
লন্ডনের অর্থনীতি
ওশেনিয়ার মুদ্রা
প্রচলিত মুদ্রা
ইউরোপের মুদ্রা
উত্তর আমেরিকার মুদ্রা
দক্ষিণ আমেরিকার মুদ্রা
ভারতীয় সংবিধানের সংশোধনীসমূহ

ভারতের সংবিধান সংশোধনের তালিকা এই পৃষ্ঠায় প্রদত্ত হল। ২৬ জানুয়ারি ১৯৫০ ভারতের সংবিধান চালু হবার পর থেকে ২০২০ সাল অবধি এই সংবিধান মোট ১০৪ বার সংশোধিত হয়। প্রথম সংশোধন হয়েছিল সংবিধান চালু হবার পরের বছরেই, অর্থাৎ ১৯৫১ সালে।

ভারতের সংবিধান সংশোধনের জন্য বিল একমাত্র সংসদেই উত্থাপন করা যায়। সংসদের যে-কোনও কক্ষেই এই বিল উত্থাপন করা যায়। কিন্তু রাজ্য বিধানসভায় সংবিধান সংশোধন সংক্রান্ত কোনও বিল উত্থাপন করা যায় না। কেন্দ্রীয় সরকার বা সংসদের যে-কোনও কক্ষের যে-কোনও সাংসদ বিলের মাধ্যমে সংবিধান সংশোধনের প্রস্তাব গ্রহণ করতে পারেন। সরকার যে বিল উত্থাপন করেন তা সরকারি বিল এবং কোনও সাংসদ ব্যক্তিগতভাবে যে বিল উত্থাপন করেন তা বেসরকারি বিল হিসাবে অভিহিত হয়ে থাকে।

ভারতের সংবিধানের সকল ভাগকে একই পদ্ধতিতে পরিবর্তন করা যায় না। গুরুত্ব অনুসারে বিভিন্ন ভাগের সংশোধনীর জন্য বিভিন্ন পদ্ধতি অবলম্বন করা হয়।

  
 মনোরমা ইয়ারবুক ২০০৮, মালয়লা মনোরমা, বাংলা সংস্করণ, কলকাতা

আরও দেখুন 
 ভারতের সংবিধান

বহিঃসংযোগ 
 ভারতের সংবিধান সংশোধনের তালিকা - ভারতীয় সংবিধানের সরকারি ওয়েবসাইট থেকে

ভারতের সংবিধান
ভারতীয় সংবিধান সংশোধনী
ভারতের আইন সম্পর্কিত তালিকা
পল মর্ফি

পল চার্লস মর্ফি () একজন মার্কিন দাবাড়ু। তিনি তার সময়ের শ্রেষ্ঠ দাবাড়ু এবং অপ্রাতিষ্ঠানিক বিশ্ব দাবা চ্যাম্পিয়ন হিসেবে বিবেচিত হয়েছিলেন।

মর্ফি মার্কিন যুক্তরাষ্ট্রের লুইজিয়ানা অঙ্গরাজ্যের নিউ অরলিন্স শহরে জন্মগ্রহণ করেন। তার বাবার নাম আলোনজো মাইকেল মর্ফি এবং মায়ের নাম লুইজ তেরেজ ফেলিসিতে থেলসিদ ল্য কার্‌পঁতিয়ে। পল চার্লস মর্ফি বাবা আলোনজো মাইকেল মর্ফি ছিলেন আমেরিকার লুইজিয়ানা অঙ্গরাজ্যের সুপ্রিম কোর্টের বিচারক। চাচা আর্নেস্ট মর্ফি ছিলেন অন্যতম ব্যবসায়ী। তারা ছিল আমেরিকার সবচেয়ে সম্ভ্রান্ত পরিবারগুলোর একটি। শৈশব থেকেই মর্ফির প্রতিভা ছিল অনন্যসাধারণ। মাত্র চার বছর বয়সে লিখতে ও পড়তে পারতেন। বাল্যকাল থেকেই ইংরেজির পাশাপাশি ফরাসি, স্প্যানিশ, ইতালিয়ান ও ল্যাটিন ভাষায় কথা বলতে পারতেন। মাত্র ১৭ বছর বয়সে গণিত এবং দর্শনে অনার্স সম্পন্ন করেন। আঠারো বছর বয়সে রেকর্ড নাম্বার পেয়ে মাস্টার্স সম্পন্ন করেন। পারিবারিক ঐতিহ্য বজায় রাখতে মাত্র ২০ বছর বয়সে ৩য় স্নাতক হিসেবে আইনবিদ্যায় স্নাতক শেষ করেন। আইনজীবী হিসেবে কাজ করতে ন্যূণতম যে বয়স দরকার তাঁর আগেই মর্ফি লুইজিয়ানার পুরো সিভিল কোড মুখস্ত বলতে পারতেন। তবে মর্ফি আইনজীবী হিসেবে পরিচিত না। মর্ফিকে সবাই চেনে একজন দাবাড়ু হিসেবে।

তার কাকা আরনেস্ট মর্ফি-র মতে, পল অন্য কারও কাছ থেকে নয়, বরং অন্যদের দেখে দেখে দাবা খেলা শিখেছেন।

১৮৩৭-এ জন্ম
১৮৮৪-এ মৃত্যু
মার্কিন দাবাড়ু
আইরিশ বংশোদ্ভূত মার্কিন ব্যক্তি
পর্তুগিজ বংশোদ্ভূত মার্কিন ব্যক্তি
ফরাসি বংশোদ্ভূত মার্কিন ব্যক্তি
স্পেনীয় বংশোদ্ভূত মার্কিন ব্যক্তি
মার্কিন রোমান ক্যাথলিক
১৯শ শতাব্দীর মার্কিন পুরুষ ক্রীড়াবিদ